ประธานวิปฝ่ายค้าน ขอให้สมาชิกวุฒิสภาเปิดใจรับฟังข้อเสนอ โดยเฉพาะประเด็นไพรมารีโหวต
นายสุทิน คลังแสง ประธานคณะกรรมการพรรคร่วมฝ่ายค้าน หรือวิปฝ่ายค้าน คาดการณ์ว่า การพิจารณาร่างพระราชบัญญัติประกอบรัฐธรรมนูญว่าด้วยพรรคการเมือง ทั้ง 6 ฉบับ วันนี้(25 ก.พ.) ไม่น่าจะไม่รับหลักการทั้ง 6 ฉบับ แต่คงจะผ่านบางฉบับ เนื่องจากสมาชิกวุฒิสภา ยังมีความกังวลในบางประเด็น อาทิ ตัดไพรมารีโหวตออก เนื่องจากสมาชิกวุฒิสภาไม่ต้องการให้เปลี่ยนแปลงกระบวนการไพรมารีโหวต พร้อมยืนยันกระบวนการไพรมารีโหวต เป็นปัญหาต่อการดำเนินการของพรรคการเมือง จึงเรียกร้องให้สมาชิกรัฐสภา ที่เป็นสมาชิกวุฒิสภา เปิดใจและรับฟังความต้องการของผู้ปฏิบัติ ซึ่งเป็น ส.ส. และสมาชิกพรรคการเมือง ที่ไม่มีเจตนาอื่นใด นอกจากจะทำให้กฎหมายฉบับนี้สอดคล้องกับรัฐธรรมนูญและขอให้สมาชิกวุฒิสภาลงมติในทุกฉบับ